Hei , (cc Christine til orientering),


Da minner jeg om mastereksamen til  NAVN på DATO.

Jeg går nedenfor gjennom prosedyren - til gjentakelse for noen, men siden dette enda er en relativt ny ordning ved vårt institutt tar jeg det forholdsvis grundig.

-- Vi skal møtes til et kort formøte før presentasjonen på rom ROMNR.  kl . TIDSPUNKT.  Sensor og internsensor skal til dette møtet hver for seg ha laget et utkast til sin vurdering av oppgaven, i henhold til skjema og veiledning som er vedlagt e-posten fra Christine Sundtveten (datert DATO).  Hovedhensikten med dette møtet er å samtale om oppgaven, samt å få så mye innspill fra veileder som mulig før presentasjonen. Hvis veileder kort kunne skrive sine vurderinger av oppgaven og kandidaten på et stykke papir vil det være svære hjelpsomt.
Det skal ikke være noen karakterdiskusjon her.

-- Presentasjonen begynner kl. TIDSPUNKT i STED.  Den skal vare rundt 30 minutter og det kan åpnes for spørsmål fra auditoriet etterpå (så lite som mulig underveis i foredraget).  Presentasjonen er åpen for alle.

-- Etter avsluttet presentasjon vandrer vi alle fire tilbake til ROM for eksaminasjons-/tilbakemeldingsbolken.  
Denne sesjonen er i prinsippet også åpen for alle, men vi pleier ikke å avertere dette høyt. Men dersom noen andre enn oss fire ønsker å være tilstede, og kandidaten ikke har alt for store motforestillinger, så er altså dette mulig. 
Denne delen kjøres normalt i hovedsak av eksternsensor, men også internsensor og til en viss grad veilederen kan komme på banen her.  Denne delen kan vare inntil 90 minutter.

-- Etter at eksaminasjonen er avsluttet skal kandidaten (og evt. tilhørere)  forlate rommet, og veileder, intern- og eksternsensor har en kort samtale rundt eksaminasjonen.
Det skal ikke være noen karakterdiskusjon her.

-- Veileder skal så forlate rommet, og ekstern- og internsensor fastsetter karakterer, og formulerer en begrunnelse for disse overfor kandidaten.
Det er to karakterer: 
- En for masteroppgaven veiet sammen med veilederens innspill.
- En for hele sesjonen.

Sensurskjema(dvs. eksamensprotokollen) fylles ut og signeres. Honorarskjema og evt. reiseregning ordnes.
Kandidaten skal ikke ha noen av eksamenskommisjonens egne notater eller skjemaer, disse skal heller ikke leveres til instituttet.

-- Kandidaten (og veileder) kalles inn, karakter (begge) sammen med en kort muntlig begrunnelse gis. Vanligvis er det ekstern sensor som presenterer begrunnelsen overfor kandidaten.

